Covid-19-statistieke: Meer as 208 000 positiewe gevalle(Argieffoto: Getty Images/AFP) Suid-Afrika het in hierdie stadium 208 847 aktiewe gevalle van Covid-19 en nog 22 910 nuwe gevalle van die virus is bevestig. Dit bring die algehele getal infeksies tot dusver op 2 135 246 te staan. Volgens die Nasionale Instituut vir Oordraagbare Siektes (Nios) se jongste statistieke is nog 711 mense in hospitale opgeneem vir behandeling van Covid-19. In hierdie stadium word 15 709 mense – die meeste van hulle in private hospitale – vir die virussiekte behandel. Die positiwiteitskoers is net-net hoër en staan tans op 30,4%, in vergelyking met die 30,3% van ŉ dag tevore. Altesame 1 862 900 mense het reeds van die siekte herstel. ŉ Bykomende 460 nuwe sterftes is bevestig en die algehele sterftesyfer staan op 63 499. Altesame 75 276 nuwe toetse vir Covid-19 is gedoen. Nog 191 833 inentings teen die koronavirus is sedert ŉ dag tevore gedoen en net meer as 4 miljoen mense is nou teen die virus ingeënt.